OpenLLM-France/wikimedia huggingface dataset:
# Rectoria de Vilavenut

La Rectoria de Vilavenut és una obra del poble de Vilavenut, al municipi de Fontcoberta (Pla de l'Estany), inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular que presenta una crugia afegida, per la banda de ponent, a l'edifici originari. Per la banda oposada hi ha un cos adossat en planta baixa que presenta portals d'arc semicircular. La coberta és amb ràfec de combinació de dues filades de rajol i una de teula. Els sostres interiors són amb cairats. Les façanes han estat repicades. Les obertures són senzilles, generalment rectangulars, excepte a ponent on hi ha una galeria superior.
Alguns sostres s'han refet fa poc (1989), amb forjats convencionals.

## Història

Funciona com a rectoria del poble.

## Referències

* 1 2 3 «Rectoria de Vilavenut». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Simpsonichthys heloplites

Simpsonichthys heloplites és un peix de la família dels rivúlids i de l'ordre dels ciprinodontiformes.

## Referències

* ↑ BioLib (anglès) i (txec)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Federació d'Escacs de la Unió Soviètica

La Federació d'Escacs de la Unió Soviètica (rus: Шахматная федерация СССР - Xakmatnaya fyedyeratsiya SSSR) va ser l'organització nacional dels escacs a la Unió Soviètica (URSS). Va ser fundada el 1924 i les seves oficines es trobaven a Moscou. Es va afiliar a la Federació Internacional d'Escacs (FIDE). La Federació d'Escacs de la Unió Soviètica va organitzar el Campionat d'escacs de la Unió Soviètica i va publicar la revista anomenada Шахматы в СССР (Escacs a la Univó Soviètica).
Dissolta el 1991, fou substituïda a Rússia per la Federació Russa d'Escacs el 15 de febrer de 1992, en el seu congrés fundacional.

## Administració
### Junta

La junta estava composta pel president, un sots-president, un secretari, i un tresorer.

### Presidents

* Nikolai Krilenko (1924–1938)
* Mikhaïl Botvínnik (1938–1939)
* Vladimir Herman (1939–1941 i 1945–1947)
* Boris Weinstein (1942–1945)
* Vladislav Vinogradov (1947–1949, 1952–1954 i 1961–1962)
* M. Kharlamov (1949–1952)
* Vladimir Alatortsev (1954–1961)
* Boris Rodionov (1962–1968)
* Alexey Serov (1968–1969)
* Dmitry Postnikov (1969–1972)
* Iuri Averbakh (1972–1977)
* Vitaly Sevastianov (1977–1986 i 1988–1989)
* Alexandre Chikvaidze (1986–1988)
* Vladimir Popov (1989–1991)

## Alguns destacats jugadors d'escacs soviètics

* Mikhaïl Botvínnik (1911–1995), president de la Federació d'Escacs de la Unió Soviètica (1938–1938) i campió del món i de l'URSS
* Garri Kaspàrov, campió del món
* Anatoli Kàrpov, campió del món
* Mikhaïl Tal, campió del món
* Tigran Petrossian, campió del món

## Referències

* ↑ «Federation».
# Cal Pere Pou

Cal Pere Pou és un monument del municipi de Fondarella (Pla d'Urgell) inclòs en l'Inventari del Patrimoni Arquitectònic de Catalunya.

## Descripció

Edifici que presenta una estructura senzilla tant en planta com en el frontis. Un rectangle compon la primera i la seva cara més estreta es tradueix a l'exterior amb el frontis. En aquest, tres nivells ens indiquen els espais d'habitació. A la planta baixa, damunt una porta estreta, una llinda de pedra picada ens diu l'any de la construcció i el nom del propietari de la casa: Pere Pou, any 1788. La desintegració de l'arrebossat ha deixat al descobert unes pedres de llindar que ens demostren que la porta ha estat retocada. Al pis, un balcó i una finestra sense cap solució decorativa. La golfa es tradueix per una finestra petita. L'element més interessant de tota la façana és la cornisa, que es distribueix al llarg de tot el mur horitzontal mitjançant vuit compartiments d'enteixinat: un quadrat pintat en blanc, emmarcat per una faixa vermella, tanca un relleu amb motius florals, també vermell. Cada compartiment està separat per motllures de fusta de forma triangular. La cornisa és l'únic element de la façana que no ha sofert cap mena de transformació.

## Història

Construïda el 1788 tal com posa a la llinda, va ser reformada cap al 1950 sense alterar-ne l'estructura. L'únic que s'ha modificat ha estat la porta d'entrada. L'edifici, ubicat al costat de Cal Castell, tanca el carrer més antic del poble.

## Referències

* 1 2 «Cal Pere Pou». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 setembre 2013].
# Dorís

Dorís (grec antic: Δόρυσσος, Dóryssos) va ser un antic rei d'Esparta.
Pausànias l'identifica com a fill de Labotes, també rei d'Esparta, i pare d'Agesilau I. Va morir en una batalla a la guerra entre Esparta i Argos.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Pausànias. Descripció de Grècia IV, 4,2
* ↑ Heròdot. Històries VII, 204
# Ras Marmour

Ras Marmour (àrab: رأس المرمورة, Raʾs al-Marmūra) és un cap de la costa sud-oriental de Tunísia, a la governació de Médenine. A la seva rodalia hi ha les viles d'Hassi Djerbi i Sanghou i una mica a l'interior la ciutat de Chammakh o Sidi Chammakh. Uns 15 km al sud-est hi ha la ciutat de Zarzis. Tota la zona és de platges turístiques.
# Cautinella

Cautinella minuta és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Cautinella.
Fou descrit per primera vegada per Alfred Frank Millidge in 1985,

## Distribució

És un endemisme de Xile.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Millidge, A. F. «Some linyphiid spiders from South America (Araneae, Linyphiidae).». American Museum Novitates, 2836, 1985, pàg. 1–78.
* ↑ Gloor, Daniel; Nentwig, Wolfgang; Blick, Theo; Kropf, Christian «Gen. Cautinella Millidge, 1985». . Natural History Museum Bern, 2019. DOI: 10.24436/2 [Consulta: 13 juny 2019].

## Enllaços externs

* a ION (anglès)
# Federació d'Escacs dels Estats Units

La Federació d'Escacs dels Estats Units (en anglès: United States Chess Federation, també coneguda com a US Chess o USCF) és l'òrgan rector de les competicions d'escacs als Estats Units i representa els Estats Units a la FIDE, la Federació Mundial d'Escacs. La US Chess administra el sistema de classificació nacional oficial, atorga títols nacionals, organitza més de vint campionats nacionals anualment i publica dues revistes: Chess Life i Chess Life for Kids. La USCF es va fundar a Illinois el 1939, a partir de la fusió de dues organitzacions d'escacs més antigues. És una organització sense ànim de lucre amb seu a Crossville, Tennessee. El 2020 tenia més de 93.000 afiliats.

## Referències

* ↑ «About». US Chess Federation. [Consulta: Feb 16, 2020].

## Enllaços externs

* Federació d'Escacs dels Estats Units - Lloc web oficial
* Federació d'Escacs dels Estats Units - Àrea
* Dades oficials a l'USCF Yearbook 2016 PDF
# Preston-Potter Hollow

Preston-Potter Hollow és una concentració de població designada pel cens dels Estats Units a l'estat de Nova York. Segons el cens del 2000 tenia 374 habitants.

## Demografia

Segons el cens del 2000, Preston-Potter Hollow tenia 374 habitants, 152 habitatges, i 103 famílies. La densitat de població era de 14,3 habitants per km².
Dels 152 habitatges en un 29,6% hi vivien nens de menys de 18 anys, en un 50% hi vivien parelles casades, en un 13,2% dones solteres, i en un 32,2% no eren unitats familiars. En el 27% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3.
Per edats la població es repartia de la següent manera: un 27,5% tenia menys de 18 anys, un 7% entre 18 i 24, un 21,9% entre 25 i 44, un 30,5% de 45 a 60 i un 13,1% 65 anys o més.
L'edat mediana era de 42 anys. Per cada 100 dones de 18 o més anys hi havia 99,3 homes.
La renda mediana per habitatge era de 33.929 $ i la renda mediana per família de 37.188 $. Els homes tenien una renda mediana de 32.708 $ mentre que les dones 29.583 $. La renda per capita de la població era de 16.679 $. Entorn del 7,6% de les famílies i el 10,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Preston-Potter Hollow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Preston-Potter Hollow». American Fact Finder. Oficina del Cens dels Estats Units, 12-01-2010.
# Resolució 158 del Consell de Seguretat de les Nacions Unides

La Resolució 158 del Consell de Seguretat de les Nacions Unides, aprovada per unanimitat el 28 de setembre de 1960, després d'examinar l'aplicació de la República del Senegal per a ser membre de les Nacions Unides, el Consell va recomanar a l'Assemblea general que Senegal fos admès.
Senegal, juntament amb Mali, havia estat admès com a membre de la Federació de Mali per la Resolució 139, fins que la federació es va trencar el 20 d'agost de 1960.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org
# Molí d'Orcau

El Molí d'Orcau és un antic molí del terme municipal d'Isona i Conca Dellà situat en el poble de Figuerola d'Orcau, de l'antic terme del mateix nom.
Està situat al nord de la vila de Figuerola d'Orcau, a l'esquerra del riu d'Abella i al sud-oest de Basturs.

## Enllaços externs

* Institut Cartogràfic de Catalunya
# Rekonstrúktor

«Rekonstrúktor» té aquests significats:
* Rekonstrúktor (Krasnodar), localitat del krai de Krasnodar, a Rússia
* Rekonstrúktor (Rostov), localitat de l'óblast de Rostov, a Rússia
# Eurhythma

Eurhythma és un gènere d'arnes de la família Crambidae.

## Taxonomia

* Eurhythma argyphea (Turner, 1913)
* Eurhythma callipepla (Turner, 1915)
* Eurhythma cataxia (Turner, 1913)
* Eurhythma epargyra (Turner, 1913)
* Eurhythma latifasciella Turner, 1904
* Eurhythma polyzelota (Turner, 1913)
* Eurhythma xuthospila (Turner, 1913)

## Referències

* ↑ «GlobIZ search». Global Information System on Pyraloidea. [Consulta: 3 febrer 2019].
# Centre Dramàtic de la Generalitat de Catalunya

El Centre Dramàtic de la Generalitat de Catalunya (CDGC) va ser una institució creada el 1980 pel Departament de Cultura i Mitjans de Comunicació de la Generalitat de Catalunya, com a centre de producció teatral que va tenir la seu al Teatre Romea del 1980 al 1998.

## Història

Es va crear amb l'objectiu de fomentar i revaloritzar els texts dramàtics clàssics catalans, garantir la presència dels grans texts dramàtics del teatre universal, així com l'acolliment de la producció dramàtica contemporània, tenia la seu al Teatre Romea, però desenvolupà la seva activitat en altres escenaris de les ciutats de Barcelona, Girona, Lleida, Reus i Tarragona. La creació del CDGC va significar un pas més en la història del teatre català, cap a un Teatre Nacional anhelat durant anys i cap a una primera configuració d'un repertori. El CDGC es va proposar recuperar el teatre de text en català per construir-ne una base sòlida de cara al futur, sense oblidar les obres més valorades dins del teatre universal i la producció dramàtica contemporània. Semblava, però, que no tothom estava satisfet amb la tasca que el Centre duia a terme; n'és una prova el manifest que va signar el Col·lectiu de Directors l'any 1984 i que apuntava que les plataformes institucionals havien d'oferir una investigació artística tan allunyada de l'elitisme com del populisme.
El 1985, l'Ajuntament de Barcelona va inaugurar el primer projecte dedicat a les arts escèniques: el Mercat de les Flors. Aquest darrer centre no tenia una companyia pròpia i era, per tant, un espai obert tant a la producció privada nacional com a la internacional. L'any que va venir després va ser clau per a l'evolució del teatre públic a Catalunya, ja que, un cop anunciada la candidatura de Barcelona als Jocs Olímpics, moltes institucions es van decidir a apostar pel camp teatral. La percepció era que la cultura era un element primordial per construir una bona imatge de la ciutat i es valorava que d'ençà dels setanta, amb els grups independents, el teatre havia agafat una bona embranzida i que els centres acabats de crear, com el CDG i el Mercat de les Flors, anaven força bé. També als vuitanta el Teatre Lliure –creat el 1976– va començar a rebre subvencions de forma regular i es va convertir, d'aquesta manera, en la primera iniciativa teatral independent amb suport de diner públic.

## Direcció

Durant la seva història ha tingut tres directors. Xavier Fàbregas i Surroca en fou el primer director entre els anys 1980 i 1981. Fou succeït per Hermann Bonnín i Llinàs, que ocupà el càrrec fins al 1988. Des d'aleshores i fins que s'integrà i es dissolgué en el Teatre Nacional de Catalunya (TNC), l'any 1998, ocupà el càrrec Domènec Reixach i Felipe.

## Referències

* 1 2 3 4 «.xml Centre Dramàtic de la Generalitat de Catalunya». Gran Enciclopèdia Catalana. Barcelona: Grup Enciclopèdia Catalana.
* 1 2 3 Reixach, Domènec «El Centre Dramàtic de la Generalitat de Catalunya». ADE teatro: Revista de la Asociación de Directores de Escena de España, Núm. 31-32, 1993, pàg. 97-99. ISSN: 1133-8792.
# Etuta

Etuta (en grec antic: Ἐτούτα) va ser una filla de Monuni, cap de la tribu dels dàrdans, que es va casar amb el rei Genci d'Il·líria, segons que diu Titus Livi.
Polibi explica que Genci era molt bevedor, cosa que posava de manifest el seu tarannà cruel i violent, que el portava a cometre grans excessos. Poc després del seu ascens al tron, l'any 169 aC, va matar el seu germà Plàtor, que estava compromès amb Etuta, la filla d'un príncep dels dàrdans, i es va casar amb ella. Titus Livi diu que ho va fer per assegurar la descendència al tron, però que també era per gelosia cap al seu germà, ja que s'anava a casar amb Etuta. No va aconseguir cap aliança amb aquest casament, sinó que Genci es va aliar amb Perseu de Macedònia, enemic del seu sogre.
Posteriorment es va casar amb una altra princesa de nom Etleva, que va ser enviada captiva a Roma quan el van capturar.

## Referències

* ↑ Titus Livi. Ab Urbe Condita, XLIV, 30
* ↑ Polibi. Històries, XXIX, 5
* ↑ Wilkes, John. The Illyrians. Oxford (UK); Cambridge (USA): Blackwell, 2000, p. 85, 172. ISBN 9780631146711.
* ↑ Titus Livi. Ab Urbe Condita, XLIV, 32
* ↑ Smith, William (ed.). «Gentius». A Dictionary of Greek and Roman biography and mythology. [Consulta: 1r juliol 2022].
# Ashland (Kentucky)

Ashland és una població dels Estats Units a l'estat de Kentucky. Segons el cens del 2000 tenia 21.981 habitants.

## Demografia

Segons el cens del 2000, Ashland tenia 21.981 habitants, 9.675 habitatges, i 6.192 famílies. La densitat de població era de 766 habitants/km².
Dels 9.675 habitatges en un 26,8% hi vivien nens de menys de 18 anys, en un 47,4% hi vivien parelles casades, en un 13,5% dones solteres, i en un 36% no eren unitats familiars. En el 33,1% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,82.
Per edats la població es repartia de la següent manera: un 21,9% tenia menys de 18 anys, un 8% entre 18 i 24, un 26,5% entre 25 i 44, un 23,7% de 45 a 60 i un 19,9% 65 anys o més.
L'edat mediana era de 41 anys. Per cada 100 dones de 18 o més anys hi havia 79,3 homes.
La renda mediana per habitatge era de 30.309$ i la renda mediana per família de 40.131 $. Els homes tenien una renda mediana de 35.362$ mentre que les dones 23.994$. La renda per capita de la població era de 19.218$. Entorn del 14% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Ashland». American Fact Finder. Oficina del Cens dels Estats Units, 12-01-2010.
# Riksteatret

El Riksteatret (en català: Teatre Nacional Itinerant) és un teatre itinerant noruec. Va ser establert per llei l'any 1948. La seva primera actuació va ser a Kirkenes l'any 1949, amb l'obra En reise i natten de Sigurd Christiansen. El teatre actua en uns 200 escenaris diferents arreu del país. El seu primer director de teatre va ser Fritz von der Lippe, que va ocupar aquest càrrec de 1949 a 1968. Ellen Horn ha estat directora de teatre des del 2005.

## Referències

* ↑ Facts about Norway. Oslo: Chr. Schibsteds Forlag, 1996, p. 31.
* ↑ Su-Dale, Elizabeth. Culture Shock! Norway. Portland, OR: Graphic Arts Center Publishing Company, 1995, p. 175.
* ↑ Kagda, Sakina. Norway. Tarrytown, NY: Marshall Cavendish, 1995, p. 95.
* 1 2 «Riksteatret». A: (en noruec).
# Mosaic dels treballs d'Hèrcules

El Mosaic dels treballs d'Hèrcules va ser descobert a la localitat de Llíria (Camp de Túria) l'any 1917, concretament a l'indret nomenat «La Bombilla» al Pla dels Arens. Està datat al primer terç del segle iii. El mosaic forma part de la col·lecció estable del Museu Arqueològic Nacional d'Espanya a Madrid amb l'inventari número 38315BIS. Mesura 4,5 metres de longitud per 5,5 metres d'amplada.

## Història

La iconografia del mosaic recull els dotze treballs que Euristeu, rei de Tirint, va encarregar a l'heroi de la mitologia grega Hèracles (romanitzat com Hèrcules), fill del déu Zeus i de la mortal Alcmena, esposa d'Amfitrió. El mosaic es va conservar al mateix lloc del seu descobriment fins a l'any 1941, que va ser comprat pel Museu Arqueològic d'Espanya.

## Descripció

Una mica més de la meitat inferior del mosaic està dedicada a la narració dels treballs, mentre que la meitat superior es decora amb una combinació geomètrica a base de triangles negres i blancs i realitzat amb la tècnica d'opus tessellatum amb tessel·les entre 130 i 0,70 cm de longitud. El conjunt va marcat per una sanefa vegetal.
La zona que concentra la iconografia es compartimenta en dotze quadres que envolten l'emblema central, en el qual es representa l'heroi al costat d'Òmfale, reina de Lídia, de la que va ser esclau. En aquesta escena es pot apreciar, com ja és habitual a la iconografia helenística sobre aquests personatges, el canvi de les vestidures, Hèrcules es mostra amb vestit i fent treballs de dona i Onfala amb la pell del lleó.
Els treballs que es narren als quadres que circumden l'escena central són -començant pel quadre superior esquerre i en sentit de les agulles del rellotge-:
* Robatori del cinyell de les amazones (novè treball) 0,82 x 0,605 metres
* Captura del senglar d'Erimant (quart treball) 0,765 x 0,610 metres
* Captura del gos Cèrber (dotzè treball) 0,835 x 0,615 metres
* Neteja de les estables del rei Augies (cinquè treball) 0,80 x 0,61 metres
* Mort de Gerió (desè treball) 0,80 x 0,59 metres
* Captura de les eugues de Diomedes (vuitè treball) 0,81 x 0,585 metres
* Robatori de les pomes del jardí de les Hespèrides (onzè treball) 0,80 x 0,69 metres
* Captura del Brau de Creta (setè treball) 0,77 x 0,685 metres
* Mort de l'hidra de Lerna (segon treball) 0,73 x 0,67 metres
* Estrangulament del lleó de Nemea (primer treball) 0,82 x 0,66 metres
* Mort dels ocells de l'Estimfal (sisè treball) 0,82 x 0,61 metres
* Captura de la cérvola de Cerinea (tercer treball) 0,81 x 0,59 metres

## Galeria

* Part central Hèrcules i Òmfale, reina de Lídia
* Brau de Creta
* Hidra de Lerna
* Les eugues de Diomedes

## Referències

* 1 2 3 4 «Ficha completa.Mosaico» (en castellà). Ceres. [Consulta: 3 gener 2016].
* 1 2 3 Balil Illana, Alberto. «El mosasico de "los Trabajos de Hércules" Hallado en Liria (Valencia)» (en castellà). Museu de Prehistòria de València. Arxivat de l'original el 2016-03-04. [Consulta: 12 gener 2016].
# Bésame, tonta

Bésame, tonta és una pel·lícula espanyola de comèdia estrenada el 10 de maig de 1982. Fou dirigida per Fernando González de Canales, coautor del guió amb Rafael Azcona i protagonitzada per Esperanza Roy i Javier Gurruchaga. La música és del grup d'aquest, Orquesta Mondragón.

## Sinopsi

Un jove treballador d'una sucursal bancària amb una manera de ser molt especial, és traslladat per ordre de la direcció a una sucursal on tots són inadaptats. Allí hi coneixerà tota una mena de personatges força estranys.

## Repartiment

* Javier Gurruchaga (Javier)
* Esperanza Roy (Lilly L'Amour)
* Pedro Ayestarán (Poper)
* Fernando Fernán-Gómez (director general)
* Paola Dominguín (Ella)
* Manolo Gómez Bur (Peralta)
* Joaquín Navarro (Él)
* Juan Guisán (director)
* José María García (Rodolfo Valentino)
* Fernando Salas (miope)
* Carlos Lucas (caixer)

## Referències

* ↑ Bésame, tonta (1981), Biblioteca Virtual Miguel de Cervantes
* ↑ Bésame, tonta, a Fotogramas

## Enllaços externs

* Bésame, tonta a YouTube
# Nisswa

Nisswa és una població dels Estats Units a l'estat de Minnesota. Segons el cens del 2000 tenia 1.953 habitants.

## Demografia

Segons el cens del 2000, Nisswa tenia 1.953 habitants, 819 habitatges, i 577 famílies. La densitat de població era de 69,3 habitants per km².
Dels 819 habitatges en un 25,5% hi vivien nens de menys de 18 anys, en un 63% hi vivien parelles casades, en un 4,3% dones solteres, i en un 29,5% no eren unitats familiars. En el 24,3% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,81.
Per edats la població es repartia de la següent manera: un 22,2% tenia menys de 18 anys, un 4,7% entre 18 i 24, un 25,9% entre 25 i 44, un 29,4% de 45 a 60 i un 17,8% 65 anys o més.
L'edat mediana era de 43 anys. Per cada 100 dones de 18 o més anys hi havia 100,3 homes.
La renda mediana per habitatge era de 48.306 $ i la renda mediana per família de 54.931 $. Els homes tenien una renda mediana de 37.772 $ mentre que les dones 29.412 $. La renda per capita de la població era de 26.265 $. Entorn del 2,7% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nisswa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Nisswa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].